open-index/open-wikipedia-markdown huggingface dataset:
बेहया

**बेहया** या **बेशर्म** या **थेथर** एक पौधा है जो प्राय: तालाबों, पोखरों, नदियों व अन्य जलस्रोतों के किनारे पाया जाता है। यह कठिन से कठिन परिस्थितियों में भी जिन्दा रहता एवं पुष्पित-पल्लवित होता रहता है। इसीलिये इसे बेहया कहते हैं। इसका पुष्प गुलाबी रंग का होता है। इसके फूल गुलाब जैसे रंग के होते है इसलिए इसे "गुलाबसी" भी कहते है। 
यह पौधा तो वैसे किसी काम का नहीं है, लेकिन गाँवों में लोग इससे बाड़ बनाते हैं और जलाने के काम में लेते हैं।
इसका अन्य उपयोग जैविक कीटनाशक के रूप में भी किया जा सकता है। कई ग्रामीण क्षेत्रीय लोग इसकी पत्तियों को नीम पत्तियों और धतूरा के साथ गौमूत्र में उबाल कर फसलों पर छिड़काव करते हैं, जिससे फसलों की रोग प्रतिरोधक क्षमता बढ़ जाती है।

वातरोग में बेहया की पत्तियों को गरम करके लपेटने से पीड़ा कम होती है। यह सभी प्रकार की भूमियों मे उग सकता है।

 बेहया का पौधा उखाड़ कर फैंक देने के बाद भी लम्बे समय तक जीवित रहता है और नमी पाने पर पनप जाता है। इसलिए इसे बेहया कहते हैं।
लोक वानस्पतिकी

**लोकवानस्पतिकी** (Ethnobotany) वनस्पति विज्ञान की एक शाखा है जिसमें वनस्पतियों एवं लोगों के पारस्परिक सम्बन्धों का वैज्ञानिक अध्ययन किया जाता है। इसमें संस्कृतियों एवं पेड़-पौधों के आपसी जटिल सम्बन्धों को समझने एवं उनकी व्याख्या करने की कोशिश की जाती है। इसमें अध्ययन करते हैं कि विभिन्न संस्कृतियाँ पौधों का कैसे उपयोग करतीं हैं (जैसे भोजन, दवा, सौन्दर्य-प्रसाधन, रंजक, वस्त्र, भवन-निर्माण, हथियार, साहित्य, कर्मकाण्ड एवं सामाजिक जीवन में);

## बाहरी कड़ियाँ
* Importance of local names of some useful plants in ethnobotanical study (Harish Singh ; Botanical Survey of India)
* Society for Economic Botany
* International Society of Ethnobiology
* Society of Ethnobiology
* Journal of Ethnobiology and Ethnomedicin be
* Journal of Ethnobotany Research and Applications
* Latin American and Caribbean Bulletin of Medicinal and Aromatic Plants
* "Before Warm Springs Dam: History of Lake Sonoma Area" This California study has information about one of the first ethnobotanical mitigation projects undertaken in the USA.
* Grow Your Own Drugs, a BBC 2 Programme presented by ethnobotanist James Wong.
* Institute for Ethnomedicine

श्रेणी:वनस्पतिशास्त्र की शाखाएँ
श्रेणी:पारम्परिक ज्ञान
*
श्रेणी:भेषजज्ञान
भारतीय वनस्पति सर्वेक्षण

thumb|right|भारतीय वनस्पति सर्वेक्षण अनुभाग, कोलकाता
**भारतीय वनस्पति सर्वेक्षण** (Botanical Survey of India / BSI) भारत सरकार के वन एवं पर्यावरन मंत्रालय के अधीन एक वनस्पति वैज्ञानिक संस्थान है। इसकी स्थापना १८९० अंग्रेजी राज के समय में हुई थी जिसका उद्देश्य ब्रिटिश साम्राज्य के पादप-संसाधनों का सर्वेक्षण करना था। भारतीय वनस्पति सर्वेक्षण ऑफ इंडिया का फर्स्ट संस्करण 1987 में प्रकाशित किया गया और इसका नवीनतम संस्करण 2015 में प्रकाशित किया गया प्रकाशित करने में जूलॉजिकल सर्वे आफ इंडिया का मदद लिया गया इसमें भारत के संकटग्रस्त प्रजाति शामिल है जैसे पादप कटक जंतु

## इन्हें भी देखें
* भारतीय सर्वेक्षण विभाग
* भारतीय भूवैज्ञानिक सर्वेक्षण
* भारतीय पुरातात्विक सर्वेक्षण
* भारतीय भाषाई सर्वेक्षण

## बाहरी कड़ियाँ
* '''भारतीय वनस्पति सर्वेक्षण''' का जालघर
* ENVIS CENTRE (Environmental Information System, India) on Floral diversity in the Botanical Survey of India (BSI), Howrah

श्रेणी:भारत का प्राकृतिक इतिहास
श्रेणी:भारतीय संस्थान
श्रेणी:भारत सरकार की कार्यकारी शाखा
भारतीय भाषाई सर्वेक्षण

**भारतीय भाषाई सर्वेक्षण** (Linguistic Survey of India) ब्रिटिश राज के आधीन भारत का एक प्रमुख सर्वेक्षण परियोजना थी। इसके अन्तर्गत सन् १८९४ से लेकर सन् १९२८ तक भारतीय सिविल सेवा के अधिकारी जॉर्ज ग्रियर्सन के निर्देशन में कार्य हुआ। इसमें कुल ३६४ भारतीय भाषाओं एवं बोलियों का विस्तृत सर्वेक्षण किया गया।

## इन्हें भी देखें
*भारतीय लोक भाषा सर्वेक्षण (पीपल्स लिंग्विस्टिक सर्वे ऑफ इण्डिया)

श्रेणी:भाषावैज्ञानिक
श्रेणी:ईस्ट इंडिया कंपनी के कर्मचारी
सुबबूल

right|300px|thumb|सुबबूल की एक टहनी में पत्तियाँ एवं फूल

**सुबबूल** (वानस्पतिक नाम: *Leucaena leucocephala*) एक पेड़ है जो कम पानी एवं देखरेख पर भी बहुत तेजी से बढ़ता है। यह सालभर हरा रहता है। एक बार लगा देने पर यह बड़ी तेजी से फैलता है। इसका उपयोग ईंधन एवं बायोमास (Biomass) के लिये बहुत उपयोगी पाया गया है। इसकी लकड़ी बहुत कमजोर होती है।

## चित्रदीर्घा

Starr 050415-0044 Falcataria moluccana.jpg|Leaves
Subabul - പീലിവാക 03.JPG|Flowers and immature fruit
Leucaena leucocephala00.jpg|Pod and seeds
Subabul tree, Mira-Bhayander.jpg|Subabul growing wild on the outskirts of Mumbai


## इन्हें भी देखें
*बिलायती बबूल

## बाहरी कड़ियाँ
* Handbook of Energy Crops at Purdue University: ''Leucaena leucocephala''
* Economics of Subabul Plantation In Hegde, N.G. and Abhyanker, P.D. (eds.) The Greening of Wastelands.
* Relwani, L.L. & Hegde, N.G. 1986.
* Leucaena leucocephala factsheet

श्रेणी:वृक्ष
साँवा

right|thumb|300px|सांवा घास
**साँवा** या 'सावाँ' (Indian barnyard millet ; वानस्पतिक नाम : Echinochloa frumentacea) एक मोटा अनाज है। इसके दाने या बीज बाजरे के साथ मिलाकर खाये भी जाते हैं। भारत, पाकिस्तान, बांग्लादेश में यह खूब पैदा होती है। अनुपजाऊ भूमि पर भी इसकी खेती की जा सकती है जहाँ धान की फसल नहीं होती।

*Echinochloa colona* नामक एक प्रकार की लंबी घास इसकी पूर्वज मानी जाती है जिसकी बालें चारे के काम आती हैं। साँवाँ नाम से भी जाना जाता है । इसका बीज स्लेटी रंग का चमकदार होता है। चावल,हलुआ आदि के रूप मे भोजन में प्रयोग किया जाता है। यह वर्षा ऋतु मे उत्पन्न होने वाला अनाज है,जो लगभग दो ढाई महीने मे तैयार हो जाता है। फसल तैयार होने पर पीटकर बीज को अलग कर लेते हैं। और हरे पौधों को खड़ा या चारा मशीन से काटकर ,भूसा मिला कर पशुओं को खिलाने के काम आता है।
 मध्यप्रदेश और छत्तीसगढ़ जैसे राज्यों में स्तनपान कराने वाली माताओं को ये विशेष रूप से खिलाया जाता है। डिलीवरी के बाद होने वाली कमजोरी से उबरने में यह सहायक है। आदिवासी समाज में यह प्रचलित है।

## इन्हें भी देखें
* कोदो
* टांगुन
* मड़ुआ
* जुआर
* बाजरा
* चेना

## बाहरी कड़ियाँ
* Plants for a Future database on ''E. crus-galli''
* '''Lost Crops of Africa: Volume 1: Grains''', Chapter 14: Wild Grains
* '''Alternative Field Crops Manual''': Millets

श्रेणी:अनाज
श्रेणी:Poaceae genera
कोदो

अंगूठाकार|कोदरा
**कोदो** या कोदों या **कोदरा** (*Paspalum scrobiculatum*) एक अनाज है जो कम वर्षा में भी पैदा हो जाता है। नेपाल व भारत के विभिन्न भागों में इसकी खेती की जाती है। धान आदि के कारण इसकी खेती अब कम होती जा रही है।

इसका पौधा धान या बडी़ घास के आकार का होता है। इसकी फसल पहली बर्षा होते ही बो दी जाती है और भादों में तैयार हो जाती है। इसके लिये बढि़या भूमि या अधिक परिश्रम की आवश्यकता नहीं होती। कहीं-कहीं यह रूई या अरहर के खेत में भी बो दिया जाता है। अधिक पकने पर इसके दाने झड़कर खेत में गिर जाते हैं, इसलिये इसे पकने से कुछ पहले ही काटकर खलिहान में डाल देते हैं। छिलका उतरने पर इसके अंदर से एक प्रकार के गोल चावल निकलते हैं जो खाए जाते हैं। 

कभी कभी इसके खेत में 'अगिया' नाम की घास उत्पन्न हो जाती है जो इसके पौधों को जला देती है। यदि इसकी कटाई से कुछ पहले बदली हो जाय, तो इसके चावलों में एक प्रकार का विष आ जाता है। वैद्यक के मत से यह मधुर, तिक्त, रूखा, कफ और पित्तनाशक होता है। नया कोदो कुरु पाक होता है, फोडे़ के रोगी को इसका पथ्य दिया जाता है।

कोदो के दानों को चावल के रूप में खाया जाता है और स्थानीय बोली में 'भगर के चावल' के नाम पर इसे उपवास में भी खाया जाता है। 
इसके दाने में 8.3 प्रतिशत प्रोटीन, 1.4 प्रतिशत वसा तथा 65.9 प्रतिशत कार्बोहाइड्रेट पाई जाती है। कोदो-कुटकी मधुमेह नियन्त्रण, यकृत (गुर्दों) और मूत्राशय के लिए लाभकारी है।

## इन्हें भी देखें
* मड़ुआ
* साँवा
* टांगुन
* बाजरा
* जोवार

## बाहरी कड़ियाँ

*सृष्टि की प्रथम खाद्यान्न फसल कोदों से ऐसे लें भरपूर उत्पादन
*कोदों
*कोदो: एक उपेक्षित अनाज 
*कोदो-कुटकी की उन्नत खेती
* कोदों एवं कुटकी की उन्नत उत्पादन तकनीक
* कोदों-कुटकी  की कृष कार्यमाला
* Millet Network of India
*Why should we eat millets

श्रेणी:अनाज
स्तोत्ररत्नावली

**स्तोत्ररत्नावली** विभिन्न देवी-देवताओं के स्तोत्रों का एक संग्रह है। इसमें गणेश, शिव, शक्ति, विष्णु, राम, कृष्ण एवं सूर्य आदि प्रमुख देवताओं के प्रसिद्ध स्तोत्रों का संग्रह किया गया है। अन्त में प्रकीर्ण स्तोत्रों में देवताओं के प्रातः स्मरण तथा कुछ ज्ञानप्रद आध्यात्मिक स्तोत्र भी दिये गये हैं।

यह ग्रन्थ (संग्रह) काफी प्राचीन है तथा इसके मूल संकलनकर्ता का नाम ज्ञात नहीं है। यह विभिन्न प्रकाशनों से प्रकाशित होता है जिनमें गीताप्रैस, गोरखपुर भी शामिल है। गीताप्रैस, गोरखपुर द्वारा प्रकाशित स्तोत्ररत्नावली का नवीनतम संस्करण सातवाँ है जो संवत् २०६५ में प्रकाशित हुआ। इसका आइऍसबीऍन क्रमाँक 81-293-1355-3 है।

## कुछ प्रमुख स्तोत्र
* श्रीशिवमहिम्नस्तोत्रम् (गंधर्वराजपुष्पदंत कृतम्)
* श्रीशिवपंचाक्षरस्तोत्रम् (श्रीमद् आदिशंकराचार्यविरचितम्)
* शिवताण्डवस्तोत्रम् (श्रीरावणकृतम्)
* भवान्यष्टकम् (स्वामिश्रीशंकराचार्यस्य)
* देव्यपराधक्षमापनस्तोत्रम् (स्वामिश्रीशंकराचार्यस्य)
* श्रीसरस्वतीस्तोत्रम्
* अच्युताष्टकम् (स्वामिश्रीशंकराचार्यस्य)
* श्रीमृत्युंजयस्तोत्रम् (श्रीपद्मपुराणात्)
* अन्य सभी स्तोत्र

श्रेणी:हिन्दू धर्म
श्रेणी:स्तोत्र
नागराकाटा

**नागराकाटा** पश्चिम बंगाल के जलपाइगुड़ी जिला के अन्तर्गत मालबाजार सबडिविजन के अन्दर एक विकासखंड (ब्लाक) है।

## इतिहास
भारत की स्वतंत्रता से पूर्व नागराकाटा एक छोटी सी जगह थी किन्तु यहाँ १४ चाय के बागान थे। नागराकाटा रेलवे स्टेशन पूरे विश्व में सीटीसी चाय भेजने का मुख्य माध्यम था। 

## परिचय
यहाँ ब्रिटिश काल से ही चाय अनुसंधान संघ स्थापित है। रेलवे स्टेशन के पास ही १४ चाय बगानों के लिये एक बड़ा वर्कशॉप है। ब्रिटिश काल में ही स्थापित एक 'यूरोपियन क्लब' नाम का एक क्लब भी है। इस क्लब के चारों ओर एक बड़ा क्रीडाक्षेत्र है (क्लब ग्राउण्ड)। 

चाय बगानों की सुन्दरता नागराकाटा को मनमोहक बनाती है। जिति चाय बगान के पास में ही भूटान की सीमा है। 

## शैक्षिक संस्थान
# नागराकाटा हाई स्कूल (सहशिक्षा, बंगाली माध्यम)
# नागराकाटा हिन्दी माध्यमिक विद्यालय (सहशिक्षा, हिन्दी माध्यम)
# चेंगमारी टी स्टेट हाई स्कूल (सहशिक्षा, हिन्दी माध्यम)
# सल्कपाड़ा जूनियर हाई स्कूल (सहशिक्षा, बंगाली माध्यम
# एकलव्य विद्यालय (सहशिक्षा, आवासीय विद्यालय) 
# सेंट कैपिटेनियो कन्या हाई स्कूल (हिन्दी माध्यम)
# सेंट मैरीज़ आवासीय हाई स्कूल (बालकों के लिये, हिन्दी माध्यम)

## बाहरी कड़ियाँ
* About Nagrakata
* Satellite map of Nagrakata

श्रेणी:जलपाईगुड़ी ज़िला
श्रेणी:पश्चिम बंगाल के शहर
चपाती

**चपाती** रोटी का एक प्रकार है। इसे चपाती कहा जाता है, रोटी, सफ़ारी, शबाती, फुलका और (मालदीव में) रोशी के रूप में भी जाना जाता है। भारत, नेपाल, बांग्लादेश, पाकिस्तान, श्रीलंका, पूर्वी अफ़्रीका और कैरिबियन में भारतीय उपमहाद्वीप और मुख्य क्षेत्र से चपातियों को पूरी-गेहूँ के आटे से बनाया जाता है, जिसे अट्टे के रूप में जाना जाता है, पानी, तेल और वैकल्पिक नमक के साथ आटा को परात नामक एक बर्तन में तैयार किया जाता है, और एक तवा (सपाट कड़ाही) पर पकाया जाता है। भारत मे जहां रोटी के लिए आपको गेहूं, जौ, मक्का, बाजरा, चावल का विकल्प मिलेगा, वहीं अन्य देशों में इतने विकल्प की कोई गुंजाइश नहीं है। भारत के अनेक राज्यों में रोटी के आकार, प्रकार, स्वाद और नाम में बदलाव मिलने लगते हैं।

## इतिहास
चपत शब्द (हिंदी: चपत) का अर्थ "थप्पड़" या "सपाट" होता है, जो हाथों की गीली हथेलियों के बीच आटे को थपकी देकर पतले आटे के गोल बनाने की पारंपरिक विधि का वर्णन करता है। प्रत्येक थप्पड़ के साथ, आटे को गोल घुमाया जाता है। श्री गुरु ग्रंथ साहिब जी में रोटी के रूप में चपाती को 15 वीं शताब्दी का उल्लेख किया गया है। बाबा फरीद जी द्वारा 12 वीं शताब्दी में लिखा गया शब्द  "रोटी मेरी काठ की, लावण मेरी भी"। चपाती को 16 वीं शताब्दी के दस्तावेज ऐन-ए-अकबरी में मुगल सम्राट अकबर के जादूगर अबू-फजल इब्न मुबारक द्वारा लिखा गया है।
श्रेणी:भोजन

## संदर्भ

श्रेणी:रोटी
श्रेणी:शाकाहारी खाना
श्रेणी:भारतीय खाना
श्रेणी:बंगाली खाना
श्रेणी:बिहारी खाना
श्रेणी:कर्नाटक का खाना
श्रेणी:केरल का खाना
श्रेणी:पंजाबी खाना
श्रेणी:तमिल खाना
श्रेणी:तेलंगाना का खाना
श्रेणी:गुजराती खाना
श्रेणी:झारखंडी खाना
श्रेणी:बर्मी खाना
श्रेणी:पाकिस्तानी खाना
श्रेणी:बांग्लादेशी खाना
श्रेणी:मलेशियाई खाना
श्रेणी:नेपाली खाना
श्रेणी:सिंगापुरी खाना
श्रेणी:त्रिनिदाद और टोबैगो का खाना
श्रेणी:भारतीय रोटियाँ
श्रेणी:पाकिस्तानी रोटियाँ
श्रेणी:इंडोनेशियाई रोटियाँ
श्रेणी:मलेशियाई रोटियाँ
श्रेणी:मुहाजिर खाना
चकवड़

right|thumb|300px|चकवड़ या चक्रमर्द के पौधे

**चकवड़** को **पवाड़**, पवाँर, जकवड़ आदि नामों से पुकारा जाता है। 

;भाषा भेद से नाम भेद
संस्कृत- चक्रमर्द। हिन्दी-पवाड़, पवाँर, चकवड़। मराठी- टाकला। गुजराती- कुवाड़ियों। छत्तीसगढ़ी - चिरौठा । बंगला- चाकुन्दा। तेलुगू- तागरिस। तामिल- तगरे। मलयालम- तगर। फरसी- संग सबोया। इंगलिश- ओवल लीव्ड केशिया। लैटिन- केशिया टोरा।

वर्षा ऋतु की पहली फुहार पड़ते ही इसके पौधे खुद उग आते हैं और गर्मी के दिनों में जो-जो जगह सूखकर खाली हो जाती है, वह घास और पवाड़ के पौधे से भरकर हरी-भरी हो जाती है। इसके पत्ते अठन्नी के आकार के और तीन जोड़े वाले होते हैं।

वर्षाकाल में पवाड़ का पौधा अपने आप सब तरफ पैदा हो जाता है। यह दो प्रकार का होता है- चक्र मर्द और कासमर्द। त्वचा पर दाद गोलाकार में होती है अतः दाद को अंग्रेजी में रिंग वार्म कहते हैं। चक्र मर्द नाम का पौधा दाद के गोल-गोल घेरे (चक्र) को नष्ट करता है, इसीलिए इसे संस्कृत में चक्र मर्द यानी चक्र नष्ट करने वाला कहा गया है।

चक्रमर्द शब्द का अपभ्रंश नाम ही चकवड़ हो गया। इसके पत्ते मेथी के पत्तों जैसे होते हैं। इसी से मिलता-जुलता एक पौधा और होता है, जिसे कासमर्द या कसौंदी कहते हैं। यह पौधा चक्र मर्द से थोड़ा छोटा होता है और इसकी फलियाँ पतली व गोल होती हैं। यह खाँसी के लिए बहुत गुणकारी होता है, इसलिए इसे कासमर्द यानी कास (खाँसी) का शत्रु कहा गया है।

## बाहरी कड़ियाँ
* पवाड़ : एक उपयोगी वनस्पति (वेबदुनिया)
* Cassia Seed page from ENaturalHealthCenter.com site
* Photos from Missouriplants.com site

श्रेणी:औषधीय पादप
निशान-ए-हैदर

**निशान-ए-हैदर**, पाकिस्तान का सर्वोच्च सैन्य पुरस्कार है, जो किसी युद्ध में असाधारण वीरता दिखाने वाले सैनिक को, चाहे वो किसी भी रैंक का क्यों ना हो, मरणोपरांत प्रदान किया जाता है। 
## सन्दर्भ

श्रेणी:पाकिस्तान आधार
नास्तिक दर्शन

**नास्तिक दर्शन** या **अवैदिक दर्शन** भारतीय दर्शन परम्परा में उन दर्शनों को कहा जाता है जो वेदों को नहीं मानते। इसको लोकायत दर्शन, बार्हस्पत्य-दर्शन तथा चार्वाक-दर्शन भी कहते हैं।

भारत में ऐसे दर्शन भी थे जो वैदिक परम्परा के बन्धन को नहीं मानते थे वे **नास्तिक** कहलाये तथा दूसरे जो वेद को प्रमाण मानकर उसी के आधार पर अपने विचार आगे बढ़ाते थे वे **आस्तिक** कहे गये।

नास्तिक दर्शन का कहना है कि इहलोक (जगत्) ही आत्मा का क्रीडास्थल है ; परलोक (स्वर्ग) नाम की कोई वस्तु नहीं है ; 'काम एवैकः पुरुषार्थः ' (काम ही मानव जीवन का एकमात्र पुरुषार्थ है) ; 'मरणमेवापवर्गः’ (मरण (मृत्यु) माने ही मोक्ष (मुक्ति) है) ; 'प्रत्यक्षमेव प्रमाणम्' (जो प्रत्यक्ष है वही प्रमाण है ( अनुमान प्रमाण नहीं है)) । धर्म ही नहीं है, अतः अधर्म नहीं है; स्वर्ग-नरक नहीं हैं। 'न परमेश्वरोऽपि कश्चित्' (कोई परमेश्वर भी नहीं है)। 'न धर्मः न मोक्षः' ( न तो धर्म है न मोक्ष है)। अतः जब तक शरीर में प्राण है, तब तक सुख प्राप्त करते हैं- इस विषयमें नास्तिक चार्वाक दर्शन स्पष्ट कहता है-
: *यावज्जीवं सुखं जीवेदृणं कृत्वा घृतं पिबेत् । 
: *भस्मीभूतस्य देहस्य पुनरागमनं कुतः ॥ 
अर्थात् जबतक देह में जीव है तबतक सुखपूर्वक जीयें, किसी से ऋण ले करके भी घी पीयें; क्योंकि एक बार देह (शरीर) मृत्यु के बाद जब भस्मीभूत हुआ, तब फिर उसका पुनरागमन कहाँ ? अतः 'खाओ, पीओ और मौज करो' - यही है 'नास्तिक दर्शन' या 'अवैदिक- दर्शन' का संदेश। 

## चार्वाक दर्शन

## जैन दर्शन

## बौद्ध दर्शन

## इन्हें भी देखें
* आस्तिक दर्शन
* नास्तिकता
* दर्शनशास्त्र
* भारतीय दर्शन

श्रेणी:दर्शन
महावीर (बहुविकल्पी)

* भगवान महावीर - जैन धर्म के प्रवर्तक
* हनुमान को भी महावीर कहा जाता है।
अमरसिंह

**अमरसिंह राव** राजा विक्रमादित्य की राजसभा के नौ रत्नों में से एक थे। उनका बनाया अमरकोष संस्कृत भाषा का सबसे प्रसिद्ध कोष ग्रन्थ है। उन्होंने इसकी रचना तीसरी शताब्दी ई॰ पू॰ में की थी।

अमरसिंह ने अपने से पहले के अनेक शब्दकोषकारों के ग्रन्थों से सहायता ली थी। अमरसिंह को बौद्ध माना जाता है परन्तु समस्त संस्कृत साहित्य में उनका नाम सम्माननीय है। उनका कोष इतना अच्छा और पूर्ण है कि इससे पहले के कोषों को इसने विलीन ही कर लिया, इसके पश्चात भी कोई कोषग्रन्थ इतना प्रसिद्ध नहीं हो सका। इस पर लगभग पचास टीकायें लिखी गयीं। उनमें से **भट्टक्षीरस्वामी** की टीका सबसे प्रसिद्ध है। क्षीरस्वामी ने अमरकोष में आये प्रत्येक शब्द की पाणिनि व्याकरण के अनुसार व्युत्पत्ति और निरुक्ति प्रस्तुत की है। इस प्रकार अमरकोष में शब्दों का विशेष योजना से वैज्ञानिक ढ़ंग से वर्गीकरण किया गया है। **गुणरात** नामक विद्वान ने छठी शताब्दी ई॰ में अमरकोष का चीनी भाषा में अनुवाद किया। अमरकोष और इसका टीका तिब्बती भाषामें भी उपलब्ध है, जिसका नाम तिब्बती में (འཆི་མེད་མཛོད། छिमेद जोद) कहते हैं।

अमरसिंह
अमरसिंह (बहुविकल्पी)

* अमरसिंह - प्रसिद्ध अमरकोष के रचयिता।
* अमरसिंह वधान - एक हिन्दी साहित्यकार।
* अमर सिंह प्रथम - महाराणा प्रताप के पुत्र
* अमरसिंह राठौर - जोधपुर के एक राजा।
* अमर सिंह (पुलिस अधिकारी)-मलेशिया की राजधानी कुआलालम्पुर का पुलिस कमिश्नर।
नाग

right|thumb|300px|फन उठाये हुए नाग

**नाग** (Indian Cobra) भारतीय उपमहाद्वीप का जहरीला (विषधर) है । यद्यपि इसका विष करैत जितना घातक नहीं है और यह रसेल्स वाइपर जैसा आक्रामक नहीं है, किन्तु भारत में सबसे अधिक लोग इस नाग के काटने से मरते हैं क्योंकि यह सभी जगह बहुतायत (अधिक मात्रा) में पाया जाता है। यह चूहे खाता है जिसके कारण अक्सर यह मानव बस्तियों के आसपास, खेतों में एवं शहरी इलाकों के बाहरी भागों में अधिक मात्रा में पाया जाता है। प्राचीन ग्रन्थों की माने तो नागों को कश्यप के कद्रू के गर्भ से उत्पन्न पुत्र कहा गया है   

भारत में नाग लगभग सभी इलाकों में आसानी से देखने को मिलते है यह एशिया के उन चार नाग में से एक है जिनके काटने से अधिक लोग मरते है ज्यादा तर भारत में ये घटना होती है |      

भारतीय नाग में सिनेप्टिक न्यूरोटॉक्सिन (synaptic neurotoxin) और कार्डिओटोक्सिन (cardiotoxin) नामक घातक विष होता है एक वयस्क नाग की लंबाई 1 मीटर से 1.5 मीटर (3.3 से 4.9 फिट) तक हो सकती है जबकि श्रीलंका की कुछ प्रजातियां लगभग 2.1 मीटर से 2.2 मीटर (6.9 से 7.9 फिट) तक हो जाती हैँ जो आसमान है

## इन्हें भी देखें
* नागराज (नाग)
* करैत
* बिहार मै गेहुमन बोला जता हे।
*

श्रेणी:भारत के सर्प
श्रेणी:सर्प
श्रेणी:विषैले सर्प
करैत

**करैत** (Common Krait / Bungarus caeruleus) करैत सापों की प्रजाति है जो भारतीय उपमहाद्वीप के जंगलों में पायी जाती है। यह अत्यन्त विषैला सर्प है। भारत के सबसे खतरनाक चार सर्पों में से एक है।****इस श्रेणी के सर्प ज्यादातर रात में ही निकलते हैं

## इन्हें भी देखें
* इलापिडाए

= बाहरी कड़ियाँ =
* https://web.archive.org/web/20080610143231/http://wildlifesos.com/rprotect/Big4.htm - a site about venomous snakes in India.
* Snakes in Sri Lanka

## सन्दर्भ


श्रेणी:भारत के सर्प
श्रेणी:सर्प
श्रेणी:करैत
श्रेणी:इलापिडाए
श्रेणी:विषैले सर्प
गोह

right|thumb|200px|गोह

**गोह** (Monitor lizard) सरीसृपों के स्क्वामेटा (Squamata) गण के वैरानिडी (Varanidae) कुल के जीव हैं जिनका शारीरिक स्वरूप छिपकली के सदृश होता है, परंतु ये उससे बहुत बड़े होते हैं।

गोह छिपकिलियों के निकट संबंधी हैं, जो अफ्रीका, आस्ट्रेलिया, अरब और एशिया आदि देशों में फैले हुए हैं। ये छोटे-बड़े सभी प्रकार के होते हैं, एवं इनमें से कुछ की लंबाई तो 10 फुट तक पहुँच जाती है। इनका रंग प्राय: भूरा होता है और शरीर छोटे-छोटे शल्कों से भरा होता है। इनकी जीभ साँप की तरह दुफंकी, पंजे मज़बूत, दुम चपटी और शरीर गोल होता है। इनमें जहर नही होता है ।।

## जातियाँ
अंगूठाकार|बंगाल गोह (Varanus benghalensis)
[अंगूठाकार|मलेशिया ([बोर्नियो) का विशाल जलीय गोह]]
गोह की अनेक जातियाँ हैं, परंतु इनमें सबसे बड़ी ड्रैगन ऑव दि ईस्ट इंडियन ब्लैंड (Dragon of the East Indian bland) लंबाई में लगभग 10 फ़ुट तक पहुँच जाती है। नील का गोह (नाइल मॉनिटर / Nile Monitor, V. niloticus) अफ़्रीका की बहुत प्रसिद्ध गोह है। (V. exanthematicus) अफ़्रीका के पश्चिमी भागों में पर्याप्त संख्या में पाई जाती है। इसकी पकड़ बहुत ही मज़बूत होती है।

भारत में गोहों की छ: जातियाँ पाई जाती हैं, जिनमें कवरा गोह (V. Salvator) सबसे प्रसिद्ध है। इसके बच्चे चटकीले रंग के होते हैं, जिनकी पीठ पर बिंदियाँ होती हैं और जिन्हें भारत में लोग 'बिसखोपरा' नाम का दूसरा जीव समझते हैं। लोगों का ऐसा विश्वास है कि बिसखोपरा बहुत ज़हरीला होता है। बिसखोपरा कोई अलग जीव न होकर गोह के बच्चे हैं, जो ज़हरीले नहीं होते।

## रहन-सहन
**गोह** पानी व दलदल से प्यार करती है। यह साँप की तरह जीभ लपलपाती रहती है। इसकी लंबाई सात फ़ुट से भी अधिक होती है। पूँछ लंबी, चपटी, एवं देह की अपेक्षा भारी होती है। दाँत नुकीले, थूथन का सिरा चपटा, सिर दबा हुआ होता है एवं अंगुलियाँ साधारण लंबाई की होती हैं। इनकी पूँछ की मार बड़ा असर करती है।

गोह जब दौड़ती है तब पूँछ ऊपर उठा लेती है। यह मेंढक, कीड़े-मकोड़े, मछलियाँ और केकड़े खाती है। यह बड़े गुस्सैल स्वभाव की है। गोह बरसात से पहले किसी बिल या छेद में १५ से २० अंडे देती है। मादा अंडों को छुपाने के लिए बिल फिर भर देती है और बहकाने के लिए चारों ओर दो-तीन और बिल खोदकर छोड़ देती है। आठ-नौ महीनों के बाद जाकर सफ़ेद रंग के अंडे फूटते हैं। छोटे बच्चों के शरीर पर बिंदिया व चमकदार छल्ले होते हैं। गोह पानी में रहती है एवं तैराकी में दक्ष होती है। यह एक तेज़ धावक भी है एवं वृक्ष पर चढ़ने में माहिर हैोती है। पुराने समय में जो काम हाथी-घोड़े भी नहीं कर पाते थे, उसे गोह आसानी से कर देती थी। इनकी कमर में रस्सी बाँधकर दीवार पर फेंक दिया जाता था और जब यह अपने पंजों से जमकर दीवार पकड़ लेती थी, तब रस्सी के सहारे ऊपर चढ़ा जाता था।

प्रंशात महासागर के आदिवासी गोह खाते भी हैं। यहाँ इनकी खाल के लिए इनका शिकार किया जाता है। गोह वन्य-प्राणी अधिनियम के तहत संकटगत अबल सूची में शामिल है।

## बाहरी कड़ियाँ
* भीषण संघर्ष करके मादाओं को हासिल करते हैं गोह
* क्या इतना जहरीला होता है यह विषखोपड़ा.......?
* Western Australian Museum photos
* Scientific American article
* Little Book of Monitors
* Monitor-lizards.net

श्रेणी:छिपकलियाँ
धारीदार करैत

right|thumb|300px|धारीदार करैत
**धारीदार करैत** (Bungarus fasciatus) भारत, बांग्लादेश एवं दक्षिणपूर्व एशिया में पाया जाता है। यह एक जहरीला सांप है जो विष हीन सांपों का भक्षण कर उनकी संख्या को नियंत्रित रखते हुए जैव विविधता में महत्वपूर्ण योगदान देता है। 

## इन्हें भी देखें
* करैत
* नाग
* नागराज (सांप)

## बाहरी कड़ियाँ
* Integrated Taxonomic Information System - Bungarus fasciatus

श्रेणी:भारत के सर्प
श्रेणी:विषैले सर्प
श्रेणी:करैत
गिरगिट

**गिरगिट** (Chameleon) पूर्वजगत छिपकली का एक क्लेड है, जिसकी जून 2015 तक 202 जीववैज्ञानिक जातियाँ ज्ञात थीं। यह सभी **कैमिलिओनिडाए** (Chamaeleonidae) नामक कुल में संगठित हैं। गिरगिट अपनी रंग बदलने की क्षमता के लिए जानी जाती हैं और कई रंगों में मिलती हैं।

## व्यवहार
गिरगिट को चढ़ाई और दृश्य शिकार के लिए अनुकूलित किया जाता है। उनकी जकड़ने योग्य पुच्छ का उपयोग स्थिरता प्रदान करता है जब वे वृक्षाच्छादन में एक शाखा पर चलते या आराम कर रहे होते हैं;  इस वजह से, उनकी पुच्छ को अक्सर "पंचम अंग" कहा जाता है।  एक अन्य चरित्र जो वृक्षारोपण के लिए लाभदायक है, वह यह है कि उनके शरीर पार्श्व रूप से कैसे संकुचित होते हैं;  उनके लिए अपने वजन को यथासंभव समान रूप से वितरित करना महत्वपूर्ण है क्योंकि यह पेड़ों में टहनियों और शाखाओं पर स्थिरता प्रदान करता है। वे गर्म आवासों में रहते हैं जो वर्षावन से लेकर मरुस्थलीय परिस्थितियों तक, अफ़्रीका, मेडागास्कर, दक्षिणी यूरोप और दक्षिण एशिया में श्रीलंका तक विभिन्न प्रजातियों के साथ होते हैं। 

## शरीर
गिरगिट के पैर पक्षियों की तरह होते है जिसमें दो पंजे आगे की ओर और दो पंजे पीछे कि ओर सज्जित होते हैं और जिन पर यह दाएँ-बाएँ झुलती हुई चलती है। इनकी जीभ बहुत लम्बी और तेज़ी से बाहर आने वाली होती हैं जिनसे यह कीट व अन्य ग्रास पकड़ते हैं। इनके माथे और थूथन पर कांटे-जैसे सींग और चोटियाँ (क्रेस्ट) होते हैं और बड़ी गिरगिटों की पूँछ अक्सर लम्बी और लचकीली होती है जिस से वह टहनियाँ पकड़कर चढ़ने में निपुण होती हैं। इनकी आँखें अलग-अलग नियंत्रित होती हैं लेकिन शिकार करते हुए संगठित रूप से एक साथ काम करती हैं।

## विस्तार
गिरगिट वर्षावनों से लेकर मरुस्थल तक विश्व के कई गरम क्षेत्रों में पाई जाती है। इनकी जातियाँ अफ़्रीका, माडागास्कर, स्पेन, पुर्तगाल, दक्षिण एशिया आदि में पायी जातीं हैं। इन्हें मानवों द्वारा उत्तर अमेरिका में हवाई, कैलिफ़ोर्निया और फ़्लोरिडा भी ले जाया गया है और अब यह वहाँ भी पाई जाती हैं।

## भारत की संस्कृति में
मारवाड़ी भाषा में इसे "किरग्याटों" कहा जाता है। जब इसकी गर्दन का रंग गहरा लाल हो जाता है तो राजस्थान के निवासी इसे वर्षा के आने का शुभ संकेत मानते हैं।

## इन्हें भी देखें
* छिपकली
* इगुआनिया

## सन्दर्भ

*
श्रेणी:रंग बदलने वाले प्राणी
श्रेणी:अफ्रीका की छिपकलियाँ
श्रेणी:भारत की छिपकलियाँ
सिंघी (मछली)

right|thumb|250px|सिंघी मछली
thumb|250px|कोलकाता में सड़क किनारे सिंघी मछली बेच रहे हैं।
**सिंघी** (Heteropneustes fossilis) एक मछली है जो डंक मारती है। यह भारत सहित दक्षिण एशिया में पायी जाती है।

श्रेणी:मछली
श्रेणी:भारतीय मछली 
यह स्वाद में अदभुत होता है।
दरसल सिंघिल मछली का मिलना मुश्किल है।
लेकिन बात स्वाद और फायदे की करा जाए तो ये मछली बहुत कुछ कहती है।।
स्वाद में ये मीठा मछली है और इसका तासीर गर्म है।
हृदय के लिए लाभदायक है खून को साफ करता है। टीवी जैसे घातक बीमारी को ये दूर करता है।।
गर्मी में इस मछली को कम खाए।।
मुंबई प्राकृतिक इतिहास सोसायटी

प्राकृतिक इतिहास विषय पर निरिक्षणों की जानकारी का आदान-प्रदान करने और जीव प्रारुपोंका सादरीकरण करने हेतु **मुंबई प्राकृतिक इतिहास सोसायटी** (Bombay Natural History Society) (बीएनएचएस) की स्थापना सन १८८३ में की गयी। प्रकृति तथा प्राकॄतिक संसाधनोंके संवर्धन, शिक्षा एवं संसाधनपर काम करनेवाली बीएनएचएस एक भारतीय उपखंड की सबसे बड़ी गैरसरकारी संस्था है। यह पर्यावरण  एवं वन मंत्रालय के अधीन एक स्वयत संगठन है। इसके सदस्य लगभग ३० देशोमें फ़ैले हुए है।

निसर्ग संवर्धन पूरी तरहसे शास्त्रीय अभ्यास पे आधारभूत होना चाहिए, इस स्व. डॉ॰ सलीम अली के मार्गदर्शक तत्वके साथ बीएनएचएस आजभी कटिबद्ध है।

## बाहरी कड़ियाँ
* मुंबई प्राकृतिक इतिहास सोसायटी की साइट
* [पर्यावारण जानकारी प्रणाली केंद्र](https://web.archive.org/web/20100924075759/http://www.bnhsenvis.nic.in/Hindi%20Website/index(Hindi).html)

श्रेणी:भारत में संरक्षणवाद
श्रेणी:भारत का प्राकृतिक इतिहास
हिल्सा

right|thumb|300px|हिल्सा मछलियाँ
right|thumb|300px|बांग्लादेश में हिल्सा की प्राप्ति के क्षेत्र
**हिल्सा** (, **इलिश**) बंगाली लोगों में सबसे लोकप्रिय मछली है। यह बांग्लादेश का राष्ट्रीय मछली है और पश्चिम बंगाल, असम, त्रिपुरा, ओड़िशा आदि में भी अत्यधिक लोकप्रिय है।

हिल्सा भारत, बांग्लादेश, पाकिस्तान और बर्मा समेत दुनिया भर के 11 देशों में पाई जाती है। भारत में यह महानदी, चिल्का, गोदावरी, रूपनारायण, हुगली और नर्मदा नदियों में पाई जाती है। लेकिन विश्व की 86 प्रतिशत हिल्सा मछली बांग्लादेश में ही होती है। हिल्सा बांग्लादेश की राष्ट्रीय मछली भी है और देश के सकल घरेलू उत्पाद में 1 प्रतिशत योगदान हिलसा उत्पादन का है।

बंगाल में हिल्सा को धार्मिक अनुष्ठानों और महोत्सवों के दौरान परोसा जाता है। विवाह के रीति-रिवाजों में भी इसका महत्व रहा है। 'गाए होलुद' के बाद दूल्हे पक्ष की तरफ से दुल्हन को हिल्सा भेंट देने की परम्परा थी। लेकिन चूंकि अब भारत में हिल्सा का उत्पादन न केवल कम हुआ है बल्कि यह बहुत महंगी भी हो गयी है, इसलिए अब रोहू मछली को उपहार में देने का चलन हो गया है, हालांकि बांग्लादेश में अब भी इस अनुष्ठान में हिल्सा को ही भेंट स्वरूप दिया जाता है।

भारत के पश्चिम बंगाल सरकार ने 2018 में  हिल्सा के लगातार गिरते उत्पादन के बीच छोटी हिल्सा मछली को पकड़ने पर प्रतिबन्ध लगा दिया था ताकि ये मछली बढ़ सके।

यद्यपि हिल्सा समुद्री मछली है किन्तु ये अपना अधिकांश जीवन नदियों और खाड़ी के मीठे पानी में बिताती है। इसलिए इस मछली में समुद्र और नदी दोनों के पानी का खास स्वाद होता है। तभी तो इसे 'माछेर राजा' (मछलियों का राजा) कहा जाता है। सिंधी लोगों की रसोई में भी हिलसा एक खास जगह रखती है। सिंधी में इसे 'पल्लो माछी' कहा जाता है। सिंध में इसे आलू, प्याज़ और स्थानीय मसालों के साथ पकाया जाता है। 

आंध्र प्रदेश में हिल्सा को 'पुलसा' कहा जाता है और यह गोदावरी नदी में बस बारिश के कुछ ही दिनों के लिए आती है। आंध्र प्रदेश के भोजन में इसकी महत्ता का इस बात से ही अनुमान लगाया जा सकता है कि इस प्रदेश में कहावत प्रसिद्ध है – ‘पुस्तेलु अम्मि आयीन पुलसा तिनोच्चु’ यानी पुलसा खाने के लिए अगर मंगलसूत्र भी बेचना पड़े तो भी ठीक!

## बाहरी कड़ियाँ
* Ilish
* More details
* exotic Hilsa recipes
* Ilish Hut | Ilish Fish Selling Website

## सन्दर्भ

श्रेणी:मछली
प्राकृतिक इतिहास

पादपों एवं जन्तुओं के वैज्ञानिक अनुसंधान को **प्राकृतिक इतिहास** (Natural history) कहते हैं। इसमें प्रयोगों के बजाय प्रेक्षणों पर अधिक ध्यान दिया जाता है।

## इन्हें भी देखें
* राष्ट्रीय प्राकृतिक इतिहास संग्रहालय, नई दिल्ली

## बाहरी कड़ियाँ

* A History of the Ecological Sciences by Frank N. Egerton
* Natural History Museum, London
* London Natural History Society
* Birmingham Natural History Society
* Bombay Natural History Society, India
* Glasgow Natural History Society
* Manchester Microscopical & Natural History Society
* Scarborough Field Naturalists' Society
* Sorby Natural History Society, Sheffield
* American Museum of Natural History, New York
* Burke Museum of Natural History and Culture, Seattle
* Field Museum of Natural History, Chicago
* Rhode Island Natural History Survey
* Natural History New Zealand Ltd
* Natural History Network
* The Naturalist's Net Online Forum
* Slater Museum of Natural History, Tacoma
* University of Oregon Museum of Natural and Cultural History, Eugene
* Vancouver Natural History Society, Vancouver Canada
* Western Society of Naturalists
* Natural History of New England by Thomas Morton of Merrymount (circa 1637) at ANCIENTLIGHTS.ORG



श्रेणी:विज्ञान का इतिहास
श्रेणी:पृथ्वी विज्ञान का इतिहास
भांट

300px|right|thumb| भांट के पौधे का उपरी सिरा, जिसमें पत्ता और पुष्प दिख रहे हैं।

**भांट** भारत, एवं अन्य देशों में पाया जाने वाला एक पौधा है। इसके पौधे लगभग एक मीटर लम्बे होते हैं। इसकी पत्तियाँ चौड़ी होतीं हैं। 

## बाहरी कड़ियाँ
* भांट
* ''Clerodendrum'' At:Index Nominum Genericorum At: References At: NMNH Department of Botany
* ''Clerodendrum'' In: volume 2 Of: Species Plantarum At: Biodiversity Heritage Library
* Flora of China: ''Clerodendrum''

श्रेणी:पादप
इमली की चटनी

**इमली की चटनी** एक व्यंजन है, जो स्वाद में खट्टी मीठी होती है एवं जिसका संपूर्ण भारतीय उपमहाद्वीप में भोजन के साथ, उसका स्वाद बढ़ाने के लिए उपभोग किया जाता है। यह चटनी चाट को मीठा स्वाद देने में  अधिकतर काम में ली जाने वाली है। आमतौर पर यह रोटी, गोल गप्पे, समोसे, टिकिया आदि के साथ परोसी जाती है।

**सामग्री :**

* 100 ग्राम इमली, 
* ६ बडी चम्मच गुड़ या चीनी,
* काली मिर्च, 
* लाल मिर्च,
* खजूर,
* नमक आदि।

कितने लोगों के लिए: 6

**विधि:**

इमली को स्वच्छ पानी में १-१.५ घंटे भिगोकर रखें और फिर इसे निचोड़ लें तथा पानी को छान लें तथा इस घोल को तेज आँच पर ५ मिनट पकाएँ फिर इसमें चीनी, नमक, काली मिर्च, लाल मिर्च आदि सभी चीजें मिलाकर हल्की आंच पर ८-१० मिनट तक उबाल लें।

## बाहरी कड़ियाँ

श्रेणी:भारतीय व्यंजन
कारागार

300px|thumb|right|इस मानचित्र में विश्व के विभिन्न देशों में प्रति १ लाख नागरिकों पर बन्दियों की संख्या दिखायी गयी है।
right|thumb|300px|सिंगापुर की चंगी जेल में बन्द युद्धबन्दी (१९४५)
**कारागार** या **बन्दीगृह** वह स्थान या भवन है जिसमें राज्य द्वारा विचाराधीन अपराधियों या अपराध-सिद्ध अपराधियों को बन्दी बनाकर कारावास दिया जाता है। कारागार में उन्हें अनेक प्रकार की स्वतंत्रताओं से वंचित रखा जाता है। समाज में शांति स्थापित रहे इसके लिए हर देश का एक कानून होता है। कानून का उलंघन करने वालों को कानून का रखवाला यानी प्रहरी अथवा पुलिस पकड़ती है और जब तक उस पर न्यायालय से कोई सुनवाई नही हो जाता तब तक पुलिस उस अपराधी या दोषी को अपने गिरफ्त में रखती है।

## भारत की कुछ प्रमुख जेल
* बेउर जेल
* सेल्युलर जेल
* ब्लैक जेल
* बेलगाँव

## देखें
* प्रहरी
* न्यायालय
* कानून
## सन्दर्भ

श्रेणी:दण्डशास्त्र
ढैंचा

300px|right|thumb|ढैंचा की पत्तियाँ, फूल एवं फल 

**ढैंचा** (वानस्पतिक नाम : *Sesbania bispinosa*) चकवँड़ की तरह का एक पेड़ है। इसकी छाल से रस्सियाँ बनाई जाती है। हरी खाद के रूप में भी इसका प्रयोग होता है। राजस्थान में इसे इकड़ के नाम से भी जाना जाता है। यह मध्यम कठोर मिट्टी में वर्षा ऋतु में बहुतायत से उगता है ।
यह खरीफ की फसल के अंतर्गत आता है।

## बाहरी कड़ियाँ
* Did you know that leaves of dhaincha (ढैंचा) break down insulin resistance?

श्रेणी:पादप
लोबिया

300px|right|thumb| लोबिया फली या चावला फली
**लोबिया** (संस्कृत : लोभ्य) एक पौधा है जिसकी फलियाँ पतली, लम्बी होती हैं। इनकी सब्ज़ी बनती है। इस पौधे को हरी खाद बनाने के लिये भी प्रयोग में लाया जाता है।

लोबिया एक प्रकार का बोड़ा है। इसे 'चौला' या 'चौरा' भी कहते हैं। यह हरा रंग का एक सब्जी है जो कि एक हाथ लंबे और बहुत कोमल होते हैं और इसे पकाकर खाया जाता है। इसके बीजों से दाल और दालमोट बनाते हैं। इसकी और भी जातियाँ है; पर लोबिया सबसे उत्तम माना जाता है। पौधा शोभा और भाजी के लिये बागों में बोया जाता है और बहुमूल्य होता है इसे उत्तर प्रदेश के फिरोजाबाद जिले में रमाश नाम से भी जाना जाता है। 

उन्नत किस्में , अार. एस._9 , सी_152, एफ. एस.68, जे. सी.10

## बाहरी कड़ियाँ
* लोबिया की खेती (उत्तरा कृषि प्रभा)
* '''लोबिया''' : हरे चारे की महत्वपूर्ण फसल (चौधरी चरण सिंह हरियाणा कृषि विश्वविद्यालय)
* Crop Wild Relatives '''Gap Analysis''' Portal reliable information source on where and what to conserve *ex-situ*, regarding ***Vigna*** genepool
* Cowpea research at the International Institute of Tropical Agriculture (IITA)
* Network for Genetic Improvement of Cowpea for All (NGICA)

श्रेणी:सब्ज़ी
श्रेणी:हरी खाद
श्रेणी:पादप
केंचुल

right|thumb|250px|अपना वाह्य आवरण त्यागते हुए एक जानवर
right|thumb|250px|केकड़े द्वारा आवरण का त्याग

बहुत से जन्तु अपने शरीर का कोई भाग (प्राय: वाह्य आवरण) समय-समय पर निकालते रहते हैं। इस क्रिया को **केचुलीकरण** (Moulting) कहते हैं। पक्षियाँ आदि अपने पुराने पंख छोड़तीं है; कुछ स्तनधारी पुराने बाल त्यागते हैं; साँप एवं कई अन्य सरिसृप अपनी वाह्य त्वचा त्यागते हैं।

केंचुल
रेशमकीट पालन

300px|right|thumb|रेशम के कीट (२१ दिन के) 
कच्चा रेशम बनाने के लिये रेशम में कीटों का पालन **रेशम उत्पादन** (Sericulture) या **रेशमकीट पालन** कहलाता है।

## रेशम उद्योग की विशेषताएँ

* कृषि पर आधारित कुटीर उद्योग है।

* ग्रामीण क्षेत्र में ही कम लागत में इस उद्योग में शीघ्र उत्पादन प्रारम्भ किया जा सकता है।
* यह काम जगह मे भी किया जा सकता है । 
* रेशम उद्धोग ग्रामीनो के लिए बेस्ट रोजगार का उद्धोग सिद्ध हो सकता है । 

* कृषि कार्य एवं अन्य घरेलू कार्यों के साथ-साथ इस उद्योग को अपनाया जा सकता है।

* श्रम जनित होने के कारण इस उद्योग में विभिन्न स्तरों पर रोजगार सृजन की भरपूर संभावनायें निहित है, विशेषकर महिलाओं के खाली समय के सदुप्रयोग के साथ-साथ उन्हें स्वावलम्बी बनाने में सहायक है।

* इस उद्योग को सुखोनमुख क्षेत्रों में भी सफलतापूर्व स्थापित करते हुए नियमत आय प्राप्त की जा सकती है।

* पर्यावरण मित्र

## भारत में रेशम उत्पादन
रेशम भारत के जीवन में रच बस गया है। हजारों वर्षों से यह भारतीय संस्‍कृति और परम्‍परा का अभिन्‍न अंग बन गया है। कोई भी अनुष्‍ठान रेशम के उपयोग के बिना पूरा नहीं होता है। 

रेशम उत्पादन में भारत चीन के बाद दूसरे नम्बर पर आता है। रेशम के जितने भी प्रकार हैं, उन सभी का उत्पादन किसी न किसी भारतीय इलाके में होता ही है। भारतीय बाजार में इसकी खपत भी काफी है। विशेषज्ञों के अनुसार, रेशम उद्योग के विस्तार को देखते हुए इसमें रोजगार की काफी संभावनाएं हैं और आनेवाले दिनों में इसका कारोबार और फलेगा-फूलेगा। फैशन उद्योग के काफी करीब होने के कारण भी इसकी मांग में शायद ही कभी कमी आए। 

पिछले तीन दशकों से, भारत का रेशम उत्पादन धीरे-धीरे बढ़कर जापान और पूर्व सोवियत संघ देशों से ज्यादा हो गया है, जो कभी प्रमुख रेशम उत्पादक हुआ करते थे। भारत इस समय विश्व में चीन के बाद कच्‍चे सिल्क का दूसरा प्रमुख उत्पादक है। वर्ष 2009-10 में इसका 19,690 टन उत्पादन हुआ था, जो वैश्विक उत्पादन का 15.5 फीसदी है। भारत रेशम का सबसे बड़ा उपभोक्ता होने के साथ-साथ पांच किस्मों के रेशम-मलबरी, टसर, ओक टसर, एरि और मुगा सिल्क का उत्पादन करने वाला अकेला देश है और यह चीन से बड़ी मात्रा में मलबरी कच्‍चे सिल्क और रेशमी वस्त्रों का आयात करता है। भारत के रेशम उत्पादन में वर्ष 2009-10 में पिछले वर्ष की तुलना में 7.2 फीसदी वृद्धि हुई। टसर, एरि और मुगा जैसे वन्य सिल्क के उत्पादन में पिछले वर्ष की तुलना में वर्ष 2009-10 में 22 फीसदी वृद्धि हुई। रेशम की इन किस्मों का उत्पादन मध्य और पूर्वोत्तर भारत के जनजातीय लोग करते हैं। वन्य सिल्क को ‘‘पर्यावरण के अनुकूल हरित रेशम’’ के रूप में बढ़ावा देने और वैश्विक बाजार में विशेष बाजार तैयार किए जाने की व्यापक सम्भावना है।

## इन्हें भी देखें
* रेशम कीट

## बाहरी कड़ियाँ
* रेशम विकास विभाग, उत्तर प्रदेश
* ग्रामीण अर्थव्यवस्था के विकास के लिए रेशम कीट पालन
* रेशम कीट पालन सम्पूर्न ज्ञान
* रेशम उत्‍पादन
* Smithsonian sericulture history
* Central Silk Board INDIA
* Sericultural Research & Training Institute Mysore India
* Sericulture India Development Gateway
* रेशम कीड़ा जीवन चक्र तस्वीरें 

श्रेणी:रेशम
श्रेणी:कृषि
मोयन

मैदे और आटे से बनने वाले व्यंजनों जैसे कि पूड़ी, लूची, मठरी, गुझिया आदि व्यंजनों को नरम और खस्ता बनाने के लिए इनके आटे को गूंधने से पहले सूखे आटे में घी या तेल मिलाया जाता है जिसे **मोयन** कहते हैं। 

## इन्हें भी देखें
दासु

**दासु** (, Dassu या Dusso) पाकिस्तान प्रशासित कश्मीर के गिलगित-बलतिस्तान क्षेत्र के स्कर्दू ज़िले का एक छोटा सा कस्बा है। यह 35°43'0N 75°31'0E' पर स्थित है और इसकी ऊँचाई 2440 मीटर (8008 फुट) है।

## इन्हें भी देखें
*काराकोरम राजमार्ग
*स्कर्दू

## सन्दर्भ

श्रेणी:स्कर्दू ज़िला
श्रेणी:पाकिस्तान प्रशासित कश्मीर
श्रेणी:गिलगित-बल्तिस्तान
लूची

यदि पूड़ी आटे के स्थान पर मैदे से बनाई जाये तो यह **लूची/लुचई** कहलाती है। लूची विशेष रूप से पूर्वी भारतीय राज्यों जैसे कि पश्चिम बंगाल, ओड़ीशा और असम में प्रचलित है। इसे बनाने के लिए मैदे में घी का मोयन मिलाकर पानी अथवा दूध में गूंधा जाता है और फिर इसे घी या तेल में तल लिया जाता है। इसे अक्सर तरी वाली सब्जियों के साथ परोसा जाता है।

## यह भी देखिये
रूपिम

**रूपिम** (Morpheme) भाषा उच्चार की लघुत्तम अर्थवान इकाई है। रूपिम स्वनिमों का ऐसा न्यूनतम अनुक्रम है जो व्याकरणिक दृष्टि से सार्थक होता है। स्वनिम के बाद रूपिम भाषा का महत्वपूर्ण तत्व व अंग है। रूपिम को 'रूपग्राम' और 'पदग्राम' भी कहते हैं। जिस प्रकार स्वन-प्रक्रिया की आधारभूत इकाई स्वनिम है, उसी प्रकार रूप-प्रक्रिया की आधारभूत इकाई रूपिम है। रूपिम वाक्य-रचना और अर्थ-अभिव्यक्ति की सहायक इकाई है। स्वनिम भाषा की अर्थहीन इकाई है, किन्तु इसमें अर्थभेदक क्षमता होती है। रूपिम लघुतम अर्थवान इकाई है, किन्तु रूपिम को अर्थिम का पर्याय नहीं मान सकते हैं; यथा-परमेश्वर एक अर्थिम है, जबकि इसमें ‘परम’ और ‘ईश्वर’ दो रूपिम हैं।

**परिभाषा** - विभिन्न भाषा वैज्ञानिकों ने रूपिम को भिन्न-भिन्न रूपों में परिभाषित किया है। कुछ प्रमुख विद्वानों की परिभाषाएँ द्रष्टव्य हैं-

डॉ॰ उदयनारायण तिवारी ने रूपिम की परिभाषा इस प्रकार दी है, 
:*पदग्राम (रूपिम) वस्तुतः परिपूरक वितरण या मुक्त वितरण मे आये हुए सहपदों (संख्यों) का समूह है।*

डॉ॰ सरयूप्रसाद अग्रवाल के अनुसार, 
:*रूप भाषा की लघुतम अर्थपूर्ण इकाई होती है जिसमें एक अथवा अनेक ध्वनियों का प्रयोग किया जाता है।*

डॉ॰ भोलानाथ तिवारी के मतानुसार,
:*भाषा या वाक्य की लघुतम सार्थक इकाई रूपग्राम है।*

डॉ॰ जगदेव सिंह ने लिखा है, 
:*रूप-अर्थ से संश्लिष्ट भाषा की लघुतम इकाई को रूपिम कहते हैं।*

;पाश्चात्य विद्वानों द्वारा प्रदत्त परिभाषाएँ

ब्लाक का रूपिम के विषय में विचार है- 
:*कोई भी भाषिक रूप, चाहे मुक्त अथवा आबद्ध हो और जिसे अल्पतम या न्यूनतम अर्थमुक्त (सार्थक) रूप में खण्डित न किया जा सके, रूपिम होता है।*

ग्लीसन का विचार है- 
:*रूपिम न्यूनतम उपयुक्त व्याकरणिक अर्थवान रूप है।*

आर. एच. रोबिन्स ने व्याकरणिक संदर्भ में रूपिम को इस प्रकार परिभाषित किया है- 
:*न्यूनतम व्याकरणिक इकाईयों को रूपिम कहा जाता है।*

**स्वरूप**- रूपिम के स्वरूप को उसकी अर्थ-भेदक संरचना के आधार पर निर्धारित कर सकते हैं। प्रत्येक भाषा में रूपिम व्यवस्था उसकी अर्थ-प्रवति के आधार पर होती है। इसलिए भिन्न-भिन्न भाषाओं के रूपिमों में भिन्नता होना स्वभाविक है।

## बाहरी कड़ियाँ
* हिंदी के संदर्भ में आकृति-विज्ञान विश्लेषक (डॉ॰ काजल बाजपेयी)
* हिन्दी भाषा की संरचना (गूगल पुस्तक ; लेखक - डॉ भोलानाथ तिवारी)
* आधुनिक भाषाविज्ञान (डॉ राजमणि शर्मा)
* Glossary of Reading Terms
* Comprehensive and searchable morpheme reference
* Linguistics 001 — Lecture 7 — Morphology by Prof. Mark Lieberman
* Morphemes — A New Threat to Society: A humorous look at morphemes. Accurate, but purposely confuses morphemes with narcotics (i.e., "morphine").
* Morpheme Study Aid

श्रेणी:भाषा-विज्ञान
श्रेणी:भाषा आकृति-विज्ञान की इकाईयाँ
उत्तराखण्ड के राज्यपालों की सूची

**उत्तराखण्ड के राज्यपाल** भारत के उत्तराखण्ड राज्य के राज्यपाल को कहते हैं। उत्तराखण्ड के राज्यपाल का आधिकारिक आवास राजभवन है, जो राज्य की राजधानी देहरादून में स्थित है।

## '''उत्तराखण्ड के राज्यपालों की सूची'''
9 नवंबर 2000 को अपनी स्थापना के बाद से उत्तराखंड के राज्यपालों की सूची निम्नलिखित है:-

## इन्हें भी देखें
* उत्तराखण्ड के मुख्यमन्त्री 
*उत्तराखण्ड

## बारह कड़ी
*

## सन्दर्भ
 

श्रेणी:उत्तराखण्ड के राज्यपाल
राज्यपाल
माधव प्रौद्योगिकी एवं विज्ञान संस्थान, ग्वालियर

**माधव प्रौद्योगिकी एवं विज्ञान संस्थान**, ग्वालियर में स्थित मध्य भारत का प्रसिद्ध प्रौद्योगिकी संस्थान है। इसकी स्थापना सन १९५७ में हुई। इस संस्थान की नींव का पत्थर तत्कालीन राष्ट्रपति डॉ राजेन्द्र प्रसाद  द्वारा रखा गया। इसका उद्घटान भारत के दूसरे राष्ट्रपति डॉ  सर्वपल्ली राधाकृष्णन द्वारा किया गया।  संस्थान का डायमंड जुबली वर्ष 2017 में मनाया गया।

## बाहरी कड़ियाँ
* '''माधव प्रौद्योगिकी एवं विज्ञान संस्थान''' का जालघर 

श्रेणी:मध्य प्रदेश के प्रौद्योगिकी संस्थान
थरियाल

**थरियाल** (Tharial) जम्मू-पठानकोट सड़क पर स्थित एक गांव है। यह माधोपुर के पास स्थित है और तहसील पठानकोट जिला गुरदासपुर पंजाब का भाग है। थरियाल चौक यहाँ के एक चौराहे का नाम है जो कि आस पास के कई गांवों को आपस में जोडता है। इसके आसपास के प्रमुख गांव हैं, मुतफरका, उपरली और निचली जैनी, बड़ोई, रानीपुर आदि।

इस गांव की जनसंख्या 4000 के आसपास है और निकटतम रेलवे स्टेशन माधोपुर और मुख्य स्टेशन पठानकोट है जो कि 8.5 किलोमीटर की दूरी पर स्थित है। 

यह गांव प्राकृतिक रूप से बहुत ही सुंदर है, क्योंकि यह चारों तरफ से खेतों से घिरा हुआ है और यहाँ कि जलवायु बहुत ही शुद्ध, शीतल और समृद्ध है इसका श्रेय हिमालय कि पहाड़ियों की जाता है जो कि बहुत ही मनमोहक और पास है। यहाँ के ज्यादातर लोग किसान हैं और बहुत से लोग सरकारी सेवा में कार्य करते हैं।
इस गांव को शहीदों के गाव के नाम से भी जाना जाता है क्योंकि इस गांव के बहुत लोगों ने भारतीय सेना में देश कि खातिर अपनी प्राणों कि आहुति दी है। यातायात की उचित वयवस्था होने के कारण इस गांव की साक्षरता दर काफी अच्छी है और लोगो का स्वभाव अति मिलनसार और दोस्ताना है।
left|thumb| थरियाल गाव में सुबह का मनमोहक दृश्य

## सन्दर्भ
मार्गरेट अल्वा

**मार्गरेट अल्वा** (जन्मः 14 अप्रैल 1942), भारत के राजस्थान राज्य की राज्यपाल रही हैं। उन्होंने 6 अगस्त 2009 से 14 मई 2012 तक उत्तराखण्ड की पहली महिला राज्यपाल के रूप में कार्य किया। वह भारतीय राष्ट्रीय कांग्रेस की एक वरिष्ठ सदस्य और अखिल भारतीय कांग्रेस समिति की आम सचिव हैं। वे मर्सी रवि अवॉर्ड से सम्मानित हैं।

## प्रारंभिक जीवन
मारग्रेट अल्वा का जन्म 14 अप्रैल 1942 को मैंगलूर के पास्कल एम्ब्रोस नजारेथ और एलिजाबेथ नजारेथ के यहाँ हुआ। अल्वा को अपनी पढ़ाई आगे बढ़ाने के लिए बंगलौर ले जाया गया, जहां माउंट कार्मेल कॉलेज और राजकीय लाँ कॉलेज में इनकी शिक्षा-दीक्षा हुई। 24 मई 1964 में उनकी शादी निरंजन अल्वा से हुई। उनकी एक बेटी और तीन बेटे हैं। दोनों बेटे क्रमश: निरेत अल्वा और निखिल अल्वा ने मिलकर 1992 में मेडिटेक नामक कंपनी की स्थापना की, जो कि एक टेलीविज़न सॉफ्टवेयर कंपनी है। . निरंजन अल्वा स्वतन्त्रता संग्राम सेनानी और भारतीय संसद की पहली जोड़ी जोकिम अल्वा और वायलेट अल्वा के पुत्र हैं।

अल्वा ने चढ़ती वय में ही एक एडवोकेट के रूप में विशिष्ट पहचान बना ली थी। सुखद आश्चर्य तो यह है कि कानूनी लड़ाई के पेशे में रहते हुए उन्होंने तैल चित्र बनाने जैसी ललितकला में और गृह-सज्जा के क्षेत्र में भी हस्तक्षेप किया। वे अपनी सुरूचि पूर्ण जीवन शैली और सौन्दर्य बोध के लिए भी सुपरिचित रही हैं।
## राजनीतिक जीवन
कांग्रेस पार्टी की महासचिव रहने और तेजस्वी सांसद के रूप में पाँच पारियाँ (1974से 2004) खेल चुकने के साथ-साथ वे केन्द्र सरकार में चार बार महत्वपूर्ण महकमों की राज्यमंत्री रहीं। एक सांसद के रूप में उन्होंने महिला-कल्याण के कई कानून पास कराने में अपनी प्रभावी भूमिका अदा की। महिला सशक्तिकरण संबंधी नीतियों का ब्लू प्रिन्ट बनाने और उसे केन्द्र एवं राज्य सरकारों द्वारा स्वीकार कराये जाने की प्रक्रिया में उनका मूल्यवान योगदान रहा। केवल देश में में ही नहीं, समुद्र पार भी उन्होंने मानव-स्वतन्त्रता और महिला-हितों के अनुष्ठानों में अपनी बौद्धिक आहुति दी। दक्षिण अफ्रीका के राष्ट्रपति ने तो उन्हें वहाँ के स्वाधीनता संग्राम में रंगभेद के खिलाफ लड़ाई लड़ने में अपना समर्थन देने के लिए राष्ट्रीय सम्मान प्रदान किया। वे संसद की अनेक समितियों में रहने के साथ-साथ राज्य सभा के सभापति के पैनल में भी रहीं।

वे 6 अगस्त 2009 से 14 मई 2012 तक उत्तराखण्ड की पहली महिला राज्यपाल के रूप में कार्य किया। तत्पश्चात 12 मई 2012 से वे राजस्थान राज्य की राज्यपाल हैं।

## सम्मान
सामाजिक और राजनीतिक क्षेत्र में किसी महिला की ओर से किए गए अहम योगदान के लिए 2012 में उन्हें मर्सी रवि अवॉर्ड प्रदान किया गया था।

## विवाद
नवम्बर 2008 में उन्होंने जब अपनी पार्टी पर ही कांग्रेस सीटों के लिए टिकिटों के क्रय-विक्रय का आरोप लगाया, तो उन्हें अपनी स्पष्टवादिता की भारी कीमत चुकानी पड़ी और कांग्रेस पार्टी की महासचिव के पद से तथा सैन्ट्रल इलैक्शन कमेटी और महाराष्ट्र, पंजाब, हरियाणा तथा मिजोरम राज्यों के लिए कांग्रेस पार्टी की प्रभारी पद से भी मुक्त होना पड़ा।

## सन्दर्भ

## बाहरी कडियाँ
*Articles about Margaret Alva - Times Of India
* .

श्रेणी:1942 में जन्मे लोग
श्रेणी:जीवित लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:राजस्थान के राज्यपाल
श्रेणी:भारतीय महिला राजनीतिज्ञ
मिलाउ घाटी सेतु

thumb|250x250px|मिलाउ सेतु और मिलाउ घाटी
**मिलाउ घाटी सेतु** (फ्रांसीसी: *Viaduc de Millau*) एक केबल पर टिका हुआ सड़क-पुल है जो दक्षिणी फ़्रांस में स्थित मिलाउ के निकट से बहने वाली टार्न नदी पर बना हुआ है। इसका डिज़ाइन फ़्रांसीसी संरचनात्मक इंजीनियर माइकल विलोजियू और ब्रिटिश वास्तुशिल्पी नॉर्मन फॉस्टर ने किया था। यह विश्व का सबसे ऊँचा पुल है और इसका एक स्तम्भ ३४३ मीटर ऊँचा है। यह घाटीसेतु २,४६० मीटर लम्बा है तथा यह ए७५-ए७१ सड़क मार्ग का एक भाग है जो पैरिस से मॉण्ट्पिलिर तक जाता है। इसकी कुल निमार्ण लागत ४० करोड़ € (२३.४७ अरब रुपये) थी और इसे १४ दिसंबर, २००४ को आम लोगों के लिए खोला गया, इससे पहले दिन इसका उद्घाटन किया गया और यातायात के लिए दो दिन बाद खोला गया। इस पुल को २००६ का आईबेस विशिष्ट संरचना पुरस्कार मिला था।

## बाहरी कड़ियाँ
* मिलाउ सेतु का आधिकारिक जालस्थल 

श्रेणी:फ़्रांस में सेतु
श्रेणी:केबल आधारित सेतु
काकेसस

यह रूस के उत्तरी ओसेतियन क्षेत्र में स्थित प्रमुख शहर है।

श्रेणी:रूस के नगर
संरक्षित जैवमंडलों का विश्व नेटवर्क

यूनेस्को के **संरक्षित जैवमंडलों के विश्व नेटवर्क के** अंतर्गत अंतरराष्ट्रीय स्तर पर निर्दिष्ट वो संरक्षित क्षेत्र आते हैं जिन्हें संरक्षित जैवमंडल कहा जाता है और जिनका उद्देश्य मानव और प्रकृति के बीच एक संतुलित संबंध को प्रदर्शित करना है। 
## नेटवर्क
right|thumb|350px|मानचित्र, 2009 में संरक्षित जैवमंडलों के विश्व नेटवर्क को दिखाते हुये
नेटवर्क का संचालक कार्यक्रम, मानव और संरक्षित जैवमंडल कार्यक्रम (MAB), हालांकि 1977 में स्थापित किया गया था, लेकिन यूनेस्को ने 1976 से ही संरक्षित जैवमंडलों को निर्दिष्ट करना शुरू कर दिया था। आज तक इस कार्यक्रम के अंतर्गत पूरे विश्व के 109 देशों में संरक्षित जैवमंडलों की संख्या 564 तक पहुँच गयी है। कार्यक्रम का उद्देश्य सिर्फ प्रकृति का संरक्षण करना ही नहीं बल्कि मानव और प्रकृति के बीच एक संतुलित संबंध स्थापित करना भी है, इसी कारण कुछ संरक्षित जैवमंडलों को सूची से निकाला गया है जबकि कुछ का स्तर संशोधित किया गया है।

*<sup>1</sup> <small>स्पेन और मोरक्को के बीच बंटे *'भूमध्यसागरीय क्षेत्र के अंतरमहाद्वीपीय संरक्षित जैवमंडल*', शामिल हैं</small>
<br />**तालिका अद्यतित नहीं है''

## इन्हें भी देखें
* मानव और जैवमंडल कार्यक्रम

## सन्दर्भ
मोनाल

**मोनाल** फ़ीसण्ट (*Pheasant*) परिवार का लोफ़ोफ़ोरस (*Lophophorus*) जीनस का एक पक्षी है। इसकी तीन प्रजातियाँ और बहुत सी उपप्रजातियाँ लोफ़ोफ़ोरस जीनस के अन्तर्गत पाई जाती हैं।

तीन प्रजातियाँ है:
* हिमालयी मोनाल लोफ़ोफ़ोरस इम्पेजानस (*Lophophorus impejanus*)
* स्क्लाटर की मोनाल लोफ़ोफ़ोरस स्क्लाटेरी (*Lophophorus sclateri*)
* चीनी मोनाल लोफ़ोफ़ोरस ल्ह्यूसी (*Lophophorus lhuysii*)


## इन्हें भी देखें
*मुनाल

## बाहरी कड़ियाँ
* 	'''सबसे सुंदर पंछियों में से एक मोनाल'''
गैलीफोर्मीस

**गैलीफोर्मीस** (Galliformes) पक्षियों का एक जीववैज्ञानिक गण है। इसके अंतरगत टर्की, ग्राउज़, मुर्गियाँ और तीतर आते हैं। विश्वभर में इस गण की लगभग 290 जातियाँ पाई जाती हैं। इस गण के पक्षी अंटार्कटिका छोड़कर हर अन्य महाद्वीप में पाए जाते हैं।

## इन्हें भी देखें
* तीतर
* मुर्गी

## सन्दर्भ

*
श्रेणी:पक्षी गण
हनोई के टॉवर

300px|thumb|हनोई का टॉवर का एक मॉडल सैट (८ डिस्कों के साथ)
300px|thumb|''T(4,3)'' के लिये हनोई का टॉवर पज़ल का ऍनीमेटिड हल.

इस खेल में तीन पतले धातु या प्‍लास्टिक के स्‍तम्‍भ होते हैं। सवसे बायीं ओर के स्‍तम्‍भ में तीन छिद्रदार प्‍लेटनुमा गुटके होते है जो अलग अलग ब्‍यास के होते है। सबसे नीचे सबसे बड़ा गुटका होता है उपर सबसे छोटा गुटका होता है। खेल में तीनों गुटकों को तीसरे स्‍तम्‍भ में ले जाना होता है। एक बार में एक गुटके को उठाकर दूसरे या तीसरे स्‍तम्‍भ में रख सकते है। परन्‍तु किसी तुलनात्‍मक रूप से बडे गुटके को बडे के उपर ही रखा जा सकता है। यह समस्या डेटा संगठन, रिकर्सिव समस्या समाधान, कृत्रिम बुद्धिमत्ता और एल्गोरिथ्म विश्लेषण जैसे क्षेत्रों में व्यावहारिक रूप से उपयोग की जाती है।

श्रेणी:खेल

खेल के नियम निम्न रहते है 
•	एक समय में केवल एक ही स्टैक Stack को स्थानांतरित किया जा सकता है।
•	प्रत्येक चाल में एक से ऊपरी स्टैक  को लेना और उसे दूसरे स्टैक  ऊपर रखना शामिल है यानी एक डिस्क को केवल तभी स्थानांतरित किया जा सकता है जब वह स्टैक पर सबसे ऊपर की डिस्क हो।
•	किसी भी डिस्क को छोटी डिस्क के ऊपर नहीं रखा जा सकता है।

## हनोई टॉवर समस्या का इतिहास
हनोई टॉवर समस्या के बारे में एक प्रसिद्ध कहानी है। कहा जाता है कि भारत (या कुछ मान्यताओं के अनुसार वियतनाम) के एक प्राचीन मंदिर में तीन स्तंभ हैं, जिन पर 64 सुनहरी चक्कियाँ रखी गई हैं। मंदिर के पुजारी इन चक्कियों को एक स्तंभ से दूसरे पर एक-एक करके स्थानांतरित करते रहते हैं।

एक भविष्यवाणी के अनुसार, जिस दिन इस पहेली की अंतिम चाल पूरी होगी, उस दिन संसार का अंत हो जाएगा। पुजारी भगवान ब्रह्मा के नियमों का पालन करते हुए एक समय में केवल एक ही चक्की को स्थानांतरित करते हैं और कभी भी बड़ी चक्की को छोटी के ऊपर नहीं रखते।

इसी कारण इस पहेली को “टॉवर ऑफ ब्रह्मा” भी कहा जाता है।

यह समस्या कंप्यूटर विज्ञान में रिकर्शन (Recursion) समझने का एक उत्कृष्ट उदाहरण मानी जाती है। इससे यह स्पष्ट होता है कि किसी जटिल समस्या को छोटे-छोटे उपसमस्याओं में विभाजित करके कैसे हल किया जा सकता है।
क्यानाइट

**काइआनाइट** (Kyanite) अथवा **साइआनाइट** (Cyanite) एक खनिज है जो प्राय: ऐल्यूमिनियम सिलिकेट (Al2SiO5) है। यह नीले चिपट त्रिप्रवणिक (triclinic) मणिभों और मणिभ समुदाय के रूप में प्राप्त होता है। इसके निक्षेप सिंहभूमि जिले के उत्तरी भाग में खर्सवान में लप्साबुरू नामक स्थान पर स्थित हैं। इसके अतिरिक्त बाडिया, बाकरा, उपेरबेदा, मोहनपुर, उपारसोली आदि में भी इसका खनन किया जाता है। लप्साबुरू के काइआनाइट निक्षेप संसार के सर्वाधिक विशाल निक्षेप हैं। उड़ीसा में बोनाई तथा ढेनकनाल आदि स्थानों में काइआनाइट के कुछ लघु निक्षेप मिले हैं। आंध्र प्रदेश के नेल्लोर जिले तथा मध्य प्रदेश के भंडारा जिले में काइआनाइट युक्त कुछ शिलाएँ प्राप्त हुई हैं। खर्सवान, सरायकेला, घाटशिला (झारखंड) तथा मैसूर के निक्षेपों में आजकल खनन कार्य किया जा रहा है। 

भारत से इंग्लैंड, अमरीका, बेल्जियम तथा जर्मनी आदि देशों को काइआनाइट भेजा जाता है। गत वर्षों से भारत में भी तापरोधी उपकरणों में इसका उपयोग होने लगा है, जिससे भविष्य में देश की आंतरिक माँग में वृद्धि होने की पूर्ण संभावना है। काइआनाइट में अनेक गुण होने के कारण इसका उपयोग तापरोधक के अतिरिक्त सीमेंट तथा मिट्टी के बरतनों, गैस तथा तेल के तंदूरों (ovens), वकभांडों (retorts), घरियों (cruclbles) अपवारित भट्ठियों (muffle furnaces) तथा अनेक प्रकार के छोटे-छोटे उद्योगों में किया जाता है।

## सन्दर्भ

## बाहरी कड़ियाँ
* Mineral Galleries

श्रेणी:अलुमिनियम के खनिज